খুনি বা ধর্ষনকারিদের অপরাধ খুন ও ধর্ষনের মধ্যে। কিন্তু এর বাইরেও দুর্বৃত্ত-কবলিত একটি সমাজে বহু অপরাধ ঘটে। ঘটে অপরাধকে আড়াল করার মধ্য দিয়েও। তবে জঘন দুর্বৃত্তি হয় অপরাধকে অপরাধ রূপে ঘৃনার না করার মধ্য দিয়ে। আর সেটিই হলো বড় রকমের বুদ্ধিবৃত্তিক দুর্বৃত্তি। সে অপরাধ বা দুর্বৃত্তি যখন সমাজে প্রকান্ড আকার ধারণ করে তখন ঘৃণ্য অপরাধীদেরও সম্মানিত করা হয়। ভাল-মন্দ বিচারের মানদন্ডই তখন পাল্টে যায়। এমন সমাজে জঘন্য অপরাধও উৎসব-ভরে বার বার হয়। ইসলাম অপরাধীকে তাই শুধু ঘৃণা করতেই নয়, তাদের প্রতিরোধকেও ফরয করেছে। নামায-রোযার ন্যায় পবিত্র কোরাআনে ন্যায়ের প্রতিষ্ঠা এবং অন্যায়ের প্রতিরোধের নির্দেশ এসেছে বার বার। কিন্তু বাংলাদেশে মহান আল্লাহর সে নির্দেশ পালিত হয়নি। বরং উল্টোটিই হচ্ছে। একা্ত্তের যে লক্ষাধিক বিহারীকে হত্যা করা হলো এবং তাদের হাজার হাজার দোকানপাঠকে জবর দখল করা হলো -সে কুকর্মকে ঘৃণা করে কেউ কি কোন বই লিখেছে? ইতিহাসের বইয়ে কি সে অপরাধ নিয়ে একটি পৃষ্ঠাও লেখা হয়েছে? যে সমাজে এতবড় অপরাধও অপরাধ রূপে স্বীকৃতি পায় না বরং সেগুলোকে লুকিয়ে ফেলা হয়, সে সমাজে কি নিত্যদিনে ঘটা খুন, ধর্ষন, চুরি-ডাকাতি ও লুটতরাজ নিন্দনীয় হয়? বাংলাদেশে আজ দিনদুপুরে টেন্ডার দখল, হল দখল, সরকারি ভূমিদখল, নদীদখল, বনদখল, সুপ্রিম কোর্টে বস্তি পাঠানো, লগি-বৈঠা দিয়ে মানুষ খুন হয় –এ ধরনের নানা অপরাধ তো হয় তেমনি এক প্রেক্ষাপটে।